Banting sopresepte – toortsie.com
Maart 24, 2018 ~ Toortsie
Iemand vra vir Google vir Bantingsopresepte en natuurlik is die regte plek om te soek, net hier!
Toe ek begin Bant het, was sop vir my ‘n groot uitdaging. Ons boere eet graag sop in die winter en ek het graag boontjie- en ertjiesop gekook. Toe kom Banting en daar vlug boontjie- en ertjiesop by die deur uit!
Nou is dit amper vier jaar later sedert ek begin Bant het en is sop glad nie meer ‘n probleem nie. So hier en daar het ek van my sopresepte hier op die blog beplaas, en as jy op die ingekleurde woord kliek, sal jy by dit uitkom:
Daar is ‘n baie lekker Spinasie- en botterskorsiesop.
Lank gelede het ek ‘n bloginskrywing gemaak oor sop, dit was voor Banting. Dis geplaas met die gedagte aan ‘n blogmaat wat ‘n vegetariër is, dus is al daardie resepte nie Bantingviendelik nie. Gaan kyk gerus daarna, daar is wel van die resepte wat jy net so kan gebruik, maar ek sal dit natuurlik ‘n bietjie wil opkikker met spek of room om die voedingswaarde te verhoog. Die boontjiesop is beslis nie geskik vir Banting nie, maar die Weigh-Less vrye groentesop kan jy net so maak, gooi net room by! Die vinnige broccolisop sal ook kan werk, maar ek het deesdae ‘n baie lekkerder broccolisop spesiaal vir Banters, wat ryk en romerig is.
HIER kan jy kyk vir ‘n heerlike groentesop, geskik vir Banting. Ryk en lekker! Mmmmmm
En dan kan jy natuurlik in Toortsie se Bantingboerekos kyk vir ‘n heerlike Broccoli- en speksop, ek was al op die TV met hom; die Banting Spinasie-botterskorsiesop, Groentesop en Sampioen- en speksop. In Hier’s die Toortsie weer! is daar ‘n Ryk en romerige blomkoolsop en ‘n Hoender- en bloukaassop. Sjoe! Hoe lus kry ek ook nou vir sop, dit lyk juis of die winter lus het om nader te kruip.
Beide hierdie boeke is tans op promosie en kan vir ‘n spesiale prys by my bestel word.
Intussen, geniet jou Banting. Lekker eet!
Posted in Banting, LCHF,Kosdinge	Banting sopLCHF sop
‹ PreviousKameel – Oom Olifant jou reuse dier
Next ›Daardie wildernispad
14 thoughts on “Banting sopresepte”
Maart 24, 2018 om 4:55 nm
Kyk, hierdie winter gaan jou sop resepte in ons huis ń prioriteit wees.
Maart 24, 2018 om 4:58 nm
🥂🥁💃 Los maar die ‘ekstra’ kruietjies, hoor! 😁
Maart 24, 2018 om 5:03 nm
Mmmmm. Is jy seker?😉
Maart 24, 2018 om 5:42 nm
Aaaaggg, nes jy wil, maar net ‘n bietjie, hoor! 😂
Maart 24, 2018 om 6:13 nm
🙈🙈🙈Toorts, oor my man se dooie liggaam sal dit gebeur! Bertus is betrokke saam met die polisie om dwelms uit skole te hou, so voor hom mag mens nie eers grappies daaroor maak nie!
Maart 24, 2018 om 6:26 nm
Ai toggie! 😁
Maart 24, 2018 om 5:51 nm
Maart 24, 2018 om 8:11 nm
Ek eet sop, somer en winter. Vandag, lekker pampoensop. Weet nie, of dit jou goedkeurong wegdra nie. Pampoen, bietjie uie en room?
Maart 24, 2018 om 9:31 nm
Dit klink uit ‘n ander wêreld! Mmmm
Maart 25, 2018 om 6:07 vm
Ek wil bestelling plaas asb. ☺
Maart 25, 2018 om 8:01 vm
Jou naam as verwysing
R170 per boek.
Dan het ek jou posadres en selnr nodig. Jy kan dit vir my sms na 082 563 8351.
Maart 30, 2018 om 8:54 nm
Dankie Toortsie, en nee ek het nog nie oorbetaal nie. ☺
Maart 30, 2018 om 10:05 nm
Als reg. Iemand het en ek weet nie wie nie. Dis seker nog van die Bootcamp se mense.
Maart 26, 2018 om 9:13 vm
Iemand het vir my geld oorbetaal vir boeke? Was dit dalk jy?